title: Kommissionens gennemførelsesforordning (EU) nr. 1075/2011 af 24. oktober 2011 om faste importværdier med henblik på fastsættelse af indgangsprisen for visse frugter og grøntsager

text:
               25.10.2011

               DA

               Den Europæiske Unions Tidende

               L 278/7

         KOMMISSIONENS GENNEMFØRELSESFORORDNING (EU) Nr. 1075/2011
   af 24. oktober 2011
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtning:
   Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning —
   VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft den 25. oktober 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. oktober 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  57,4

                  MA

                  51,7

                  MK

                  58,0

                  ZZ

                  55,7

                  0707 00 05

                  AL

                  45,6

                  MK

                  62,2

                  TR

                  147,7

                  ZZ

                  85,2

                  0709 90 70

                  AR

                  33,4

                  TR

                  135,7

                  ZZ

                  84,6

                  0805 50 10

                  AR

                  63,2

                  TR

                  66,8

                  ZA

                  81,1

                  ZZ

                  70,4

                  0806 10 10

                  BR

                  217,1

                  CL

                  71,4

                  MK

                  110,6

                  TR

                  129,4

                  ZA

                  67,9

                  ZZ

                  119,3

                  0808 10 80

                  AR

                  61,9

                  BR

                  86,4

                  CA

                  105,4

                  CL

                  90,0

                  CN

                  82,6

                  NZ

                  110,5

                  US

                  82,8

                  ZA

                  100,1

                  ZZ

                  90,0

                  0808 20 50

                  CN

                  49,9

                  TR

                  127,5

                  ZZ

                  88,7

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Rådets gennemførelsesforordning (EU) nr. 1306/2011 af 12. december 2011 om en præcisering af anvendelsesområdet for den endelige antidumpingtold, der indførtes ved forordning (EF) nr. 261/2008 på importen af visse kompressorer med oprindelse i Folkerepublikken Kina

text:
               15.12.2011

               DA

               Den Europæiske Unions Tidende

               L 332/1

         RÅDETS GENNEMFØRELSESFORORDNING (EU) Nr. 1306/2011
   af 12. december 2011
   om en præcisering af anvendelsesområdet for den endelige antidumpingtold, der indførtes ved forordning (EF) nr. 261/2008 på importen af visse kompressorer med oprindelse i Folkerepublikken Kina
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9 og artikel 14, stk. 3,
   under henvisning til forslag fremsat af Europa-Kommissionen (»Kommissionen«) efter høring af det rådgivende udvalg, og
   ud fra følgende betragtninger:
   A.   PROCEDURE

   1.   Den oprindelige undersøgelse og antidumpingtold

               (1)

               Kommissionen offentliggjorde den 21. december 2006 en meddelelse i Den Europæiske Unions Tidende om indledningen (2) af en antidumpingprocedure vedrørende importen af visse kompressorer med oprindelse i Folkerepublikken Kina (»den oprindelige undersøgelse«).

               (2)

               Rådet indførte ved forordning (EF) nr. 261/2008 (3) en endelig antidumpingtold på importen af visse kompressorer med oprindelse i Folkerepublikken Kina (»den pågældende foranstaltning« og/eller »forordningen om endelig told«). Den pågældende foranstaltning udløb den 21. marts 2010 (4).

         2.   Genoptagelse af den oprindelige undersøgelse

               (3)

               Den oprindelige undersøgelse blev genoptaget på Kommissionen initiativ, efter at nogle importører af kompressorer med oprindelse i Folkerepublikken Kina (»Kina«) har udtrykt bekymring med hensyn til den gældende antidumpingtold på importen af de såkaldte minikompressorer, dvs. kompressorer uden tank, der kan tilsluttes en 12V-strømforsyning (»minikompressorer«).

               (4)

               Selv om minikompressorer hører ind under den egentlige definition på den pågældende vare, jf. artikel 1 i forordningen om endelig told, tyder Kommissionens oplysninger på, at minikompressorer tilsyneladende er forskellige fra andre kompressorer, der er underlagt den pågældende foranstaltning (»andre kompressorer, der er underlagt den pågældende foranstaltning«).

               (5)

               Det blev derfor anset for passende delvist at genoptage undersøgelsen, for så vidt angår en præcisering af varedækningen, med den mulighed, at konklusionen kunne få tilbagevirkende kraft fra den dato, hvor de pågældende foranstaltninger blev indført.

         3.   Denne undersøgelse

               (6)

               Efter at have hørt det rådgivende udvalg offentliggjorde Kommissionen i Den Europæiske Unions Tidende
                   (5) en meddelelse om den delvise genoptagelse af antidumpingundersøgelsen vedrørende importen af visse kompressorer med oprindelse i Kina, jf. grundforordningens artikel 5.

               (7)

               Kommissionen underrettede officielt alle de parter, som samarbejdede i den oprindelige undersøgelse, såvel som myndighederne i Kina, om procedurens indledning. De interesserede parter fik lejlighed til at tilkendegive deres synspunkter skriftligt og anmode om at blive hørt mundtligt inden for den frist, der er fastsat i indledningsmeddelelsen.

               (8)

               Alle interesserede parter, der anmodede herom og påviste, at der var særlige grunde til, at de burde høres, blev hørt.

               (9)

               Der indsendtes redegørelser fra 15 interesserede parter, herunder 11 importører af minikompressorer, en EU-producent og en kinesisk eksportør af minikompressorer, en EU-producent af kompressorer (som var én af klagerne i den oprindelige undersøgelse) og dennes forretningsmæssigt forbundne eksportør af kompressorer fra Kina.

               (10)

               I betragtning af at denne genoptagelse af undersøgelsen er begrænset til præciseringen af varedækningen i forordningen om endelig told, blev der ikke fastsat en undersøgelsesperiode i forbindelse med denne delvise genoptagelse.

               (11)

               Alle interesserede parter fik oplysninger om de vigtigste kendsgerninger og betragtninger, på grundlag af hvilke disse konklusioner blev draget. I overensstemmelse med grundforordningens artikel 20, stk. 5, blev parterne indrømmet en frist til at fremsætte bemærkninger efter denne fremlæggelse af oplysninger. Der blev taget stilling til de mundtlige og skriftlige bemærkninger fra parterne, og hvor det var relevant, er konklusionerne blevet ændret i overensstemmelse hermed.

         B.   DEN UNDERSØGTE VARE

               (12)

               Den undersøgte vare er den samme som i artikel 1 i forordningen om endelig told, dvs. oscillerende kompressorer (oscillerende kompressorpumper dog undtaget) med en kapacitet pr. minut på 2 kubikmeter og derunder.

               (13)

               Varen tariferes for øjeblikket under KN-kode ex 8414 40 10, ex 8414 80 22, ex 8414 80 28 og ex 8414 80 51.

               (14)

               Hensigten med denne genoptagelse af undersøgelsen var at fastslå, hvorvidt de såkaldte minikompressorer, dvs. kompressorer uden tank, der kan tilsluttes en 12V-strømforsyning, er omfattet af varedefinitionen i den endelige forordnings artikel 1.

         C.   UNDERSØGELSESRESULTATER

   1.   Metodik

               (15)

               For at kunne evaluere, om minikompressorer er omfattet af varedefinitionen i artikel 1 i forordningen om endelig told, blev det undersøgt, om minikompressorer og andre kompressorer, der er underlagt den pågældende foranstaltning, har de samme grundlæggende fysiske og tekniske egenskaber og anvendelsesformål. I den forbindelse blev det også undersøgt, om minikompressorer og andre kompressorer, der er underlagt den pågældende foranstaltning i Unionen, er indbyrdes udskiftelige. Desuden blev det undersøgt, om den oprindelige undersøgelse faktisk behandlede og analyserede minikompressorer.

         2.   Grundlæggende fysiske og tekniske egenskaber

               (16)

               I denne genoptagede undersøgelse blev det fastslået, at minikompressorer består af en elektrisk motor, som driver en pumpe, der konstant blæser luft gennem den tilsluttede luftslange med varierende lufttryk. Minikompressorer har ingen tank, de har normalt heller ingen trykregulator og kan fungere via en 12V jævnstrømsstrømforsyning. De er relativt små, og deres vægt overstiger normalt ikke 2-3 kg, da de nemt skal kunne transporteres. Minikompressorer har en maksimal driftstid (på normalt op til 20 minutter) og giver en luftstrøm, som normalt ikke overstiger 50 l/min.

               (17)

               På den anden side indeholder forordningen om endelig told detaljerede oplysninger om andre kompressorer, der er underlagt den pågældende foranstaltning, jf. artikel 1 i den pågældende forordning og betragtning 12 ovenfor. Nærmere bestemt er det anført i betragtning 17 i den endelige forordning, at »En kompressor består typisk af en pumpe, der drives af en elektrisk motor, enten direkte eller ved hjælp af en bæltemekanisme. Komprimeret luft pumpes i de fleste tilfælde ind i en beholder og forlader beholderen gennem en trykregulator og en gummislange. Kompressorer, især de større modeller, kan være forsynet med hjul for at gøre dem mobile«. Tanken og trykregulatoren i sådanne kompressorer sørger for en konstant luftstrøm. Sådanne kompressorer er normalt temmelig store, og deres vægt vil være på mindst 25 kg og ofte mere. De er udformet, således at de fungerer med vekselstrøm på 120V og derover, de har ingen begrænsninger på deres driftstid og kan producere en luftstrøm på op til 2 000 l/min.

               (18)

               Det konkluderes følgelig, at minikompressorer og andre kompressorer, der er underlagt den pågældende foranstaltning, ikke har de samme fysiske og tekniske egenskaber.

         3.   Grundlæggende endelige anvendelsesformål og indbyrdes udskiftelighed

               (19)

               I denne genoptagede undersøgelse blev det fastslået, at minikompressorer fortrinsvist anvendes inden for bilindustrien og er beregnet til oppumpning af dæk, og at de ofte sælges som en del af et reparationssæt til dæk sammen med et tætningsmiddel, der kan pumpes ind i et punkteret dæk. Nogle minikompressorer anvendes også i husholdningerne til oppumpning af legetøj, bolde, luftmadrasser og andre oppustelige genstande.

               (20)

               På den anden side er det anført i betragtning 19 i den endelige forordning, at »Den pågældende vare anvendes til luftdrevne redskaber eller til sprøjtning, rengøring eller pumpning af dæk og andre genstande«. Sådanne kompressorer kan anvendes til halvprofessionelle aktiviteter eller inden for »gør-det-selv«-segmentet til luftdrevne redskaber eller til sprøjtning, maling eller rengøring. Disse anvendelser er mulige takket være en konstant og regulerbar luftstrøm. En sådan egenskab findes ikke hos minikompressorerne.

               (21)

               De indsamlede oplysninger viste, at minikompressorerne normalt er prissat på et betydeligt lavere niveau end andre kompressorer. Minikompressorerne er beregnet til en anden type kunder og distribueres via andre kanaler end andre kompressorer, der er underlagt den pågældende foranstaltning. Minikompressorer sælges desuden normalt som en del af et reparationssæt til dæk (i stedet for et reservedæk) enten sammen med en bil eller i specialbilforretninger eller i supermarkeder (til alternativ brug, så som oppumpning af legetøj), mens andre kompressorer, der er underlagt den pågældende foranstaltning, normalt kun findes i specialforretninger inden for gør-det-selv-segmentet.

               (22)

               I betragtning af ovenstående konkluderes det, at minikompressorer og andre kompressorer, der er underlagt den pågældende foranstaltning, har forskellige anvendelsesformål, sigter mod forskellige markeder og er i princippet ikke indbyrdes udskiftelige.

         4.   Den undersøgte vare i den oprindelige undersøgelse

               (23)

               Ingen af de parter, som samarbejdede i den oprindelige undersøgelse (tre EU-producenter, 14 eksporterende producenter i Kina og en ikke-forretningsmæssigt forbunden EU-importør), var involveret i fremstilling af og/eller handel med minikompressorer. Det fremgår af den oprindelige undersøgelse, at de relevante oplysninger om minikompressorer ikke blev indhentet på dette tidspunkt.

               (24)

               Det ser således ud til, at undersøgelsen på det tidspunkt ikke sigtede mod at omfatte minikompressorer, selv om de ikke udtrykkeligt blev udelukket.

               (25)

               Det bekræftes også af udtalelsen fra en af klagerne i den oprindelige undersøgelse. På anmodning fra Kommissionen anførte den pågældende, at minikompressorer efter dennes mening ikke var omfattet af klagen og af den deraf følgende antidumpingprocedure.

               (26)

               I betragtning af ovennævnte konkluderedes det, at minikompressorer ikke blev undersøgt i forbindelse med den oprindelige undersøgelse.

         D.   KONKLUSION OM VAREDÆKNING

               (27)

               Det fremgår af ovennævnte konklusioner, at minikompressorer og andre kompressorer, der er underlagt den pågældende foranstaltning, ikke har de samme fysiske og tekniske egenskaber og endelige anvendelsesformål. De har forskellige anvendelsesformål, sigter mod forskellige markeder og er i princippet ikke indbyrdes udskiftelige. Desuden blev minikompressorerne ikke undersøgt i forbindelse med den oprindelige undersøgelse. Det konkluderes derfor, at minikompressorer og andre kompressorer er to forskellige varer.

               (28)

               Næsten alle parter, der gav sig til kende i forbindelse med denne genoptagede undersøgelse, anmodede om, at minikompressorer skulle udelukkes fra varedækningen i den oprindelige foranstaltning.

               (29)

               På den anden side gjorde den samarbejdsvillige EU-producent af minikompressorer gældende, at den oprindelige foranstaltning omfattede producentens varer, og at tolden med rette beskyttede dennes interesser. Følgelig gjorde producenten gældende, at antidumpingtolden skulle opkræves på minikompressorer med tilbagevirkende kraft og fremover, da den skadevoldende dumping af minikompressorer fortsat finder sted.

               (30)

               I den henseende bemærkes det, at hverken denne producent eller enhver anden producent af minikompressorer samarbejdede i den oprindelige undersøgelse. Desuden blev minikompressorer, som konkluderet i betragtning 26, ikke undersøgt, da den oprindelige undersøgelse fandt sted. Det bemærkes også, som det fremgår af denne genoptagede undersøgelse, at der eksisterer betydelige forskelle mellem minikompressorer og de kompressorer, der blev undersøgt i den oprindelige undersøgelse. Derfor kan den holdning, som den omtalte EU-producent af minikompressorer gør gældende, ikke ændre på konklusionerne i denne genoptagede undersøgelse.

               (31)

               Med hensyn til påstanden om fortsat skadevoldende dumping af minikompressorer og eventuel indførelse af antidumpingforanstaltninger bør det bemærkes, jf. betragtning 23-26, at minikompressorer ikke blev undersøgt i den oprindelige undersøgelse, og at en fastlæggelse af, om der fandt skadevoldende dumping sted, eller om den finder sted, ikke kan behandles i denne genoptagede undersøgelse, der er begrænset til præciseringen af den oprindelige foranstaltnings varedækning.

               (32)

               Efter fremlæggelsen af oplysninger gentog EU-producenten af minikompressorer sin holdning og fremførte, at udelukkelsen af minikompressorer med tilbagevirkende kraft fra foranstaltningerne ville medføre en styrkelse med tilbagevirkende kraft af producentens konkurrenter i Kina og ville forvride konkurrenceevnen.

               (33)

               I den forbindelse gentages det, at den genoptagne undersøgelse ikke analyserede markedssituationen for minikompressorer og heller ikke havde til hensigt at gøre dette. Formålet var kun at præcisere, om minikompressorer er forskellige fra de kompressorer, der blev undersøgt i den oprindelige undersøgelse. Hensigten er heller ikke at forvride markedssituationen, men at skaffe klarhed med hensyn til den gældende told.

               (34)

               Efter fremlæggelsen af oplysninger fremførte en samarbejdsvillig importør, at minikompressorer faktisk kun er pumper, og at told på kompressorer pr. definition ikke gælder pumper, som udtrykkeligt blev udelukket fra varedækningen i den oprindelige foranstaltning.

               (35)

               I den henseende bør det bemærkes, at denne genoptagne undersøgelse ikke støtter en sådan fortolkning, og at minikompressorer klart er kompressorer ud fra et teknisk synspunkt, da de flytter luft fra et sted til et andet (som pumper), men at de også komprimerer luften i det apparat, hvortil de er tilsluttet.

               (36)

               I betragtning af ovenstående konkluderes det, at minikompressorer (dvs. kompressorer uden tank, der kan tilsluttes en 12V-strømforsyning) adskiller sig fra de kompressorer, der er undersøgt i den oprindelige undersøgelse.

               (37)

               Da minikompressorer ikke var omfattet af den oprindelige undersøgelses anvendelsesområde, burde antidumpingtolden ikke have været anvendt på importen af minikompressorer. Følgelig bør foranstaltningernes anvendelsesområde præciseres med tilbagevirkende kraft ved en ændring af forordningen om endelig told.

         E.   TILBAGEVIRKENDE KRAFT

               (38)

               Da denne genoptagelse af undersøgelsen er begrænset til præciseringen af varedækningen, og da minikompressorer ikke var omfattet af den oprindelige undersøgelse og den heraf følgende antidumpingforanstaltning, anses det for hensigtsmæssigt, at konklusionerne anvendes fra den dato, hvor forordningen om endelig told trådte i kraft.

               (39)

               Heraf følger, at enhver endelig antidumpingtold, der er betalt eller bogført, jf. forordning (EF) nr. 261/2008, på importen af minikompressorer med oprindelse i Kina bør godtgøres, eller der bør indrømmes fritagelse herfor. Anmodninger om godtgørelse eller fritagelse indgives til de nationale toldmyndigheder i overensstemmelse med gældende toldbestemmelser. For at undgå, at de pågældende importører ikke kan kræve en sådan tilbagebetaling på grund af fristerne i de pågældendes lovgivning, hvis disse frister er udløbet før eller udløber på datoen for offentliggørelsen af denne forordning, eller hvis de udløber senest seks måneder efter denne dato, forlænges fristerne hermed til seks måneder efter dagen for offentliggørelsen af denne forordning —

         VEDTAGET DENNE FORORDNING:
   Artikel 1
   Artikel 1, stk. 1, i forordning (EF) nr. 261/2008 affattes således:

      »1.   Der indføres en endelig antidumpingtold på importen af oscillerende kompressorer (oscillerende kompressorpumper dog undtaget) med en kapacitet pr. minut på 2 kubikmeter og derunder, henhørende under KN-kode ex 8414 40 10, ex 8414 80 22, ex 8414 80 28 og ex 8414 80 51 (Taric-kode 8414401010, 8414802219, 8414802299, 8414802811, 8414802891, 8414805119 og 8414805199) og med oprindelse i Folkerepublikken Kina. De såkaldte minikompressorer, dvs. kompressorer uden tank, der kan tilsluttes en 12V-strømforsyning, og som hører ind under ovennævnte KN-koder, er ikke omfattet af den endelige antidumpingtold.«

   Artikel 2
   Der bør indrømmes godtgørelse af eller fritagelse for den endelige antidumpingtold, der er blevet betalt eller bogført i henhold til artikel 1, stk. 1. i forordning (EF) nr. 261/2008 i den oprindelige version, for varer, der ikke er omfattet af artikel 1, stk. 1, i forordning (EF) nr. 261/2008 som ændret ved denne forordning.
   Anmodninger om godtgørelse og fritagelse indgives til de nationale toldmyndigheder i overensstemmelse med gældende toldbestemmelser. I tilfælde, hvor tidsfristerne i artikel 236, stk. 2, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (6) er udløbet før eller udløber på datoen for offentliggørelsen af denne forordning, eller hvis de udløber senest seks måneder efter denne dato, forlænges fristerne hermed til seks måneder efter dagen for offentliggørelsen af denne forordning.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende og finder anvendelse med tilbagevirkende kraft fra den 21. marts 2008.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. december 2011.

            På Rådets vegne

         S. NOWAK

            Formand

      (1)  EUT L 343 af 22.12.2009, s. 51.

      (2)  EUT C 314 af 21.12.2006, s. 2.

      (3)  EUT L 81 af 20.3.2008, s. 1.

      (4)  EUT C 73 af 23.3.2010, s. 39.

      (5)  EUT C 98 af 30.3.2011, s. 22.

      (6)  EFT L 302, 19.10.1992, s. 1.


title: Kommissionens gennemførelsesforordning (EU) 2016/1867 af 20. oktober 2016 om ændring af bilaget til forordning (EF) nr. 3199/93 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift

text:
               21.10.2016

               DA

               Den Europæiske Unions Tidende

               L 286/32

         KOMMISSIONENS GENNEMFØRELSESFORORDNING (EU) 2016/1867
   af 20. oktober 2016
   om ændring af bilaget til forordning (EF) nr. 3199/93 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (1), særlig artikel 27, stk. 4, og
   ud fra følgende betragtninger:

               (1)

               I henhold til artikel 27, stk. 1, litra a), i direktiv 92/83/EØF skal medlemsstaterne punktafgiftsfritage alkohol, der er blevet fuldstændig denatureret i overensstemmelse med en medlemsstats forskrifter, når sådanne forskrifter er behørigt anmeldt og godkendt i overensstemmelse med stk. 3 og 4 i nævnte artikel.

               (2)

               Denatureringsmidler, som agtes anvendt i den enkelte medlemsstat med henblik på fuldstændig denaturering af alkohol i overensstemmelse med artikel 27, stk. 1, litra a), i direktiv 92/83/EØF er beskrevet i bilaget til Kommissionens forordning (EF) nr. 3199/93 (2).

               (3)

               Med Kommissionens gennemførelsesforordning (EU) nr. 162/2013 (3) blev der indført en fælles fremgangsmåde til fuldstændig denaturering af alkohol. Den fælles fremgangsmåde omfatter anvendelsen pr. hektoliter absolut ethanol af tre liter isopropylalkohol (IPA), tre liter methylethylketon (MEK) og ét gram denatoniumbenzoat. Formålet med den fælles fremgangsmåde var at erstatte adskillige nationale fremgangsmåder for denaturering med henblik på at forhindre svig, unddragelse og misbrug.

               (4)

               Selv om det anerkendes, at den fælles fremgangsmåde for denaturering er driftssikker og effektiv til at bekæmpe svindel, alt imens den forebygger utilsigtet eller forsætligt indtag, er den ikke blevet anvendt i langt de fleste industrielle sammenhænge, primært på grund af denne fremgangsmådens højere omkostninger sammenlignet med nationale fremgangsmåder for denaturering. Det store antal nationale fremgangsmåder for denaturering svækker mulighederne for at føre effektivt tilsyn og muliggør svindel.

               (5)

               Gennem drøftelser med de kompetente myndigheder og under hensyntagen til branchens synspunkter er der opnået enighed om én fælles fremgangsmåde for denaturering. Denne fremgangsmåde medfører lavere omkostninger, eftersom den reducerer den krævede mængde af isopropylalkohol (IPA), methylethylketon (MEK) og denatoniumbenzoat pr. hektoliter absolut ethanol, samtidig med at den garanterer et tilstrækkeligt forebyggelsesniveau.

               (6)

               Følgelig bør alle nationale fremgangsmåder for denaturering udgå af bilaget til forordning (EF) nr. 3199/93. Ved fortsat benyttelse af nationale fremgangsmåder for denaturering er medlemsstaterne underlagt betingelserne i artikel 27, stk. 1, litra b), i direktiv 92/83/EØF, som fastsætter en undtagelse fra harmoniserede punktafgifter for denatureret alkohol, som anvendes til fremstilling af produkter, der ikke er bestemt til konsum.

               (7)

               Kommissionen har underrettet de øvrige medlemsstater om alle meddelelser, jf. artikel 27, stk. 3, i direktiv 92/83/EØS.

               (8)

               Der er ikke rejst indsigelse, jf. artikel 27, stk. 4, i direktiv 92/83/EØF, i forbindelse med de meddelte forskrifter.

               (9)

               Der bør indrømmes branchen en rimelig frist til at tilpasse sig den nye fælles fremgangsmåde for denaturering og til at opfylde sine kontraktlige forpligtelser.

               (10)

               Forordning (EF) nr. 3199/93 bør derfor ændres.

               (11)

               Foranstaltningerne i denne forordning er i overensstemmelse med udtalelse fra Udvalget om Punktafgifter —

         VEDTAGET DENNE FORORDNING:
   Artikel 1
   Bilaget til forordning (EF) nr. 3199/93 erstattes af teksten i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den finder anvendelse fra den 1. august 2017.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. oktober 2016.

            På Kommissionens vegne

         Jean-Claude JUNCKER

            Formand

      (1)  EFT L 316 af 31.10.1992, s. 21.

      (2)  Kommissionens forordning (EF) nr. 3199/93 af 22. november 1993 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift (EFT L 288 af 23.11.1993, s. 12).

      (3)  Kommissionens gennemførelsesforordning (EU) nr. 162/2013 af 21. februar 2013 om ændring af bilaget til forordning (EF) nr. 3199/93 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift (EUT L 49 af 22.2.2013, s. 55).

      BILAG

            »BILAG

                        1.

                        Liste over produkter med deres Chemical Abstracts Service (CAS) registreringsnummer, som er godkendt til fuldstændig denaturering af alkohol.

                                    Denatoniumbenzoat

                                    CAS: 3734-33-6

                                    Isopropylalkohol (IPA)

                                    CAS: 67-63-0

                                    Methylethylketon (butanon) (MEK)

                                    CAS: 78-93-3

                        2.

                        Der findes synonymer for de godkendte produkter på forskellige officielle EU-sprog i databasen ECICS (den europæiske toldfortegnelse over kemiske stoffer).

                        3.

                        Udtrykket »absolut ethanol« anvendes i bilaget i overensstemmelse med den terminologi, der anvendes af Den Internationale Union for Ren og Anvendt Kemi (IUPAC).

                        4.

                        Den fælles fremgangsmåde for denaturering, som anvendes i alle medlemsstater for fuldstændig denatureret alkohol:
                        Pr. hektoliter absolut ethanol tilsættes følgende stoffer:

                                    —

                                    1,0 liter isopropylalkohol (IPA)

                                    —

                                    1,0 liter methylethylketon (MEK)

                                    —

                                    1,0 gram denatoniumbenzoat.

                        5.

                        Den denaturerede alkohol kan tilsættes et farvestof for at give den en karakteristisk farve, hvilket gør den umiddelbart identificerbar.«


title: Kommissionens gennemførelsesforordning (EU) nr. 225/2014 af 28. februar 2014 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Höri Bülle (BGB))

text:
               11.3.2014

               DA

               Den Europæiske Unions Tidende

               L 70/10

      KOMMISSIONENS GENNEMFØRELSESFORORDNING (EU) Nr. 225/2014
   af 28. februar 2014
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Höri Bülle (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               I medfør af artikel 50, stk. 2, litra a), i forordning (EU) nr. 1151/2012 er Tysklands ansøgning om registrering af betegnelsen »Höri Bülle« blevet offentliggjort i Den Europæiske Unions Tidende
                   (2).

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør denne betegnelse registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres herved.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. februar 2014.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 293 af 9.10.2013, s. 16.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.6.   Frugt, grøntsager og korn, også forarbejdet

      TYSKLAND
      Höri Bülle (BGB)